મુંબઇ હુમલાની સુનાવણી પછી કસાબને 21 નવેમ્બર 2012માં ફાંસી આપવામાં આવી હતી. જ્યારે હુમલાનો માસ્ટરમાઇન્ડ હાફિઝ સઇદ પાકિસ્તાનમાં ખુલ્લેઆમ ફરી રહ્યો છે. આતંકનું તાંડવ મુંબઇ રેલવે સ્ટેશન છત્રપતિ શિવાજી ટર્મિનસથી શરુ થયું હતું. છત્રપતિ શિવાજી ટર્મિનસ સ્ટેશન સિવાય આતંકીઓના નિશાન પર તાજ હોટલ, હોટલ ઓબોરોય, લિયોપોલ્ડ કેફે, કામા હોસ્પિટલ અને દક્ષિણ મુંબઇના ઘણા સ્થાનો રહ્યાં હતા. એકસાથે ઘણી બધી જગ્યાઓ પર આતંકી હુમલાના કારણે અંદાજો લગાવી શકાતો નહોતો કે કેટલા આતંકીઓ શહેરમાં ઘુસ્યા છે. મુંબઇની તાજ હોટલમાં આતંકીઓએ ત્યાંના લોકોને બંધક બનાવી લીધા હતા. જેમાં સાત વિદેશી નાગરીકનો પણ સમાવેશ હતો. તાજ હોટલની હેરીટેજ વિંગમાં આગ લગાવામાં આવી હતી.